《得郑二宣海南手札》
明代·高棅

番禺天外古交州，念子南行恋旧游。
故国又经花落后，远书翻寄雁来秋。
梅边野饭逢人少，海上青山对客愁。
为报罗浮云影道，早随明月引归舟。

作者简介：（1350—1423）明福建长乐人，更名廷礼，字彦恢，号漫士。永乐初，以布衣召入翰林，为待诏，升典籍。博学能文，尤长于诗，为闽中十才子之一。又工书画，时称三绝。书得汉隶笔法，画源于米芾父子。有《唐诗品汇》等。